**Ministru kabineta noteikumu projekta „** **Noteikumi par minimālās valsts vecuma pensijas apmēru” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta „Noteikumi par minimālās valsts vecuma pensijas apmēru” (turpmāk – noteikumu projekts) mērķis ir noteikt minimālās valsts vecuma pensijas (turpmāk – vecuma pensija) aprēķina bāzi vispārējā gadījumā un personām ar invaliditāti kopš bērnības, minimālās vecuma pensijas apmēru, piešķiršanas un pārskatīšanas kārtību.  Noteikumu projekts stāsies spēkā 2020.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts saskaņā ar likuma „Par valsts pensijām” 12.panta otrajā daļā noteikto deleģējumu Ministru kabinetam noteikt minimālās vecuma pensijas aprēķina bāzi, minimālās vecuma pensijas apmēru, piešķiršanas un pārskatīšanas kārtību, kā arī, izpildot Ministru kabineta 2019.gada 17.septembra sēdē (prot. Nr.42 34.§ 27.punkts) doto uzdevumu, pēc budžeta likumprojektu paketes pieņemšanas Saeimā Labklājības ministrijai mēneša laikā iesniegt kā Ministru kabineta lietu grozījumus Ministru kabineta 2011.gada 5.decembra noteikumos Nr.924 "Noteikumi par vecuma pensijas minimālo apmēru"” (turpmāk – noteikumi Nr.924). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Minimālās vecuma pensijas apmērs valstī ir noteikts kopš 1996.gada. Proti, ja personai aprēķinātās vecuma pensijas apmērs ir zems, tad valsts papildus piemaksā līdz noteiktajam minimālās vecuma pensijas līmenim.  Šobrīd, pamtojoties uz likumā “Par valsts pensijām” noteikto deleģējumu, minimālo vecuma pensijas apmēru nosaka saskaņā ar noteikumiem Nr.924, par pamatu ņemot valsts sociālā nodrošinājuma pabalsta apmēru vispārējā gadījumā - 64,03 *euro*, bet personām ar invaliditāti kopš bērnības - 106,72 *euro*. Minimālās vecuma pensijas apmērs ir atkarīgs no personas uzkrātā apdrošināšanas stāža. Proti, minimālās vecuma pensijas apmēru nosaka, valsts sociālā nodrošinājuma pabalsta apmēram piemērojot noteiktu koeficentu atkarībā no personas apdrošināšanas stāža. Attiecīgi minimālie vecuma pensijas apmēri uz doto brīdi ir šādi:   |  |  |  |  | | --- | --- | --- | --- | | **stāžs gados** | **koeficients** | **apmērs** | | |  |  | valsts soc.nodr.  pabalsts  64,03 *euro* | valsts soc. nodr.  pabalsts personām ar inv. kopš bērnības  106,72 *euro* | | no 15 gadiem līdz 20 gadiem | 1.1 | 70,43  *euro* | 117,39  *euro* | | no 21 gada līdz 30 gadiem | 1.3 | 83,24  *euro* | 138, 74  *euro* | | no 31 gada līdz 40 gadiem | 1.5 | 96,05  *euro* | 160,08  *euro* | | 41 gads un vairāk gadu | 1.7 | 108,85  *euro* | 181,42  *euro* |   Valsts sociālā nodrošinājuma pabalsta apmērs vispārējā gadījumā nav mainīts kopš 2006.gada 1.janvāra, bet personām ar invaliditāti kopš bērnības - kopš 2009.gada 1.janvāra.  Lai nodrošinātu atbalstu iedzīvotājiem ar viszemākajiem ienākumiem, Labklājības ministrija sagatavoja politikas plānošanas dokumentu “Plāns minimālo ienākumu atbalsta sistēmas pilnveidošanai 2020.-2021.gadam” (turpmāk – Plāns), ko Ministru kabinets konceptuāli atbalstīja un apstiprināja ar 2019.gada 22.augusta rīkojumu Nr.408 “Par Plānu minimālo ienākumu atbalsta sistēmas pilnveidošanai 2020.-2021.gadam”. Diemžēl, ierobežotā finansējuma dēļ Plānu nevar īstenot pilnā apmērā. Neskatoties uz to, Ministru kabinets 2020.gada budžeta veidošanas procesā 2019.gada 17.septembrī (prot. Nr.42 34.§ 27.punkts) atbalstīja vairākus Labklājības ministrijas prioritāri risināmos pasākumus, kuru starpā ir - no 2020.gada paaugstināt minimālās vecuma pensijas apmēru, par pamatu ņemot minimālo vecuma pensiju aprēķina bāzi, nevis valsts sociālā nodrošinājuma pabalsta apmēru, kā tas bija līdz šim. Saskaņā ar uzdoto uzdevumu (prot. Nr.42 34.§ 27. un 37.punkts) Labklājības ministrija sagatavoja un budžeta likumprojektu paketē tika akceptēts likumprojekts "Grozījums likumā "Par valsts pensijām"" (01.10.2019. prot. Nr.44 56.§), kas Saeimā 2019.gada 14.novembrī tika pieņemts 2.(galīgajā) lasījumā.  Likuma "Par valsts pensijām" 12.panta otrā daļa paredz jaunu deleģējumu Ministru kabinetam noteikt minimālās vecuma pensijas aprēķina bāzi, minimālās vecuma pensijas apmēru, tās piešķiršanas un pārskatīšanas kārtību. Attiecīgā norma stāsies spēkā 2020.gada 1.janvārī.  Tā kā likuma “Par valsts pensijām” 12.panta otrā daļa, kur noteikts deleģējums Ministru kabinetam izdot noteikumus, tiek izteikta jaunā redakcijā kā rezultātā noteikumi Nr.924 zaudē spēku, tad tiek izstrādāts jauns noteikumu projekts.  Noteikumu projekts nosaka minimālās vecuma pensijas aprēķina bāzi, kas vispārējā gadījumā ir 80 *euro*, bet personām ar invaliditāti kopš bērnības - 122,69 *euro*. Šī bāze noteikta atbilstoši valsts budžeta fiskālajam ietvaram, kas ļauj vienoti palielināt aprēķina bāzi par 15,97 *euro*, to pieskaitot šā brīža valsts sociālā nosdrošinājuma pabalsta apmēram 64,03 *euro* - vispārējā gadījumā un 106,72 *euro* - personām ar invaliditāti kopš bērnības.  Aprēķina bāzi ņem vērā, nosakot minimālās vecuma pensijas apmēru. Līdzīgi kā šobrīd, minimālās vecuma pensijas apmēra noteikšanā tiek ņemts vērā personas uzkrātais apdrošināšanas stāžs, t.i., minimālās vecuma pensijas aprēķina bāzei piemērojot noteiktu koeficentu. Attiecīgi minimālās vecuma pensijas apmēri būs šādi:   |  |  |  |  | | --- | --- | --- | --- | | **stāžs gados** | **koeficients** | **jaunais apmērs** | | |  |  | bāze  80,00 *euro* | bāze122,69 *euro* personām ar inv.kopš bērnības | | no 15 gadiem līdz 20 gadiem | 1.1 | 88,00 *euro* | 134,96  *euro* | | no 21 gada līdz 30 gadiem | 1.3 | 104,00 *euro* | 159,50  *euro* | | no 31 gada līdz 40 gadiem | 1.5 | 120,00 *euro* | 184,04  *euro* | | 41 gads un vairāk gadu | 1.7 | 136,00 *euro* | 208,57  *euro* |   Noteikumu projekts paredz, ka, piemērojot minimālās vecuma pensijas noteikšanas nosacījumus, minimālās vecuma pensijas apmēru nosaka vecuma pensijas piešķiršanas un pārrēķināšanas dienā, kā arī tad, kad tiek pārskatīta minimālās vecuma pensijas aprēķina bāze. Savukārt pašu vecuma pensiju piešķir un pārrēķina kārtībā, kādā to nosaka 2016.gada 5.jūlijā Ministru kabineta noteikumi Nr.427 “Noteikumi par valsts pensijas piešķiršanas, pārrēķināšanas un izmaksas nosacījumiem un kārtību”.  Noteikumu projektā atrunāti arī gadījumi, kad tiesības uz vecuma pensiju tiek noteiktas, summējot divu vai vairāku valstu apdrošināšanas periodus, ievērojot Eiropas Parlamenta un Padomes 2004.gada 29.aprīļa regulu (EK) Nr. 883/2004 par sociālās nodrošināšanas sistēmu koordinēšanu (turpmāk – regula Nr.883) vai Saeimas apstiprinātos starptautiskos līgumus sociālās drošības jomā (turpmāk – līgumi sociālās drošības jomā). Periodu summēšanu tiesībām uz vecuma pensiju piemēro gadījumos, kad personai nav nepieciešamā Latvijas apdrošināšanas stāža vecuma pensijas piešķiršanai, kas šobrīd ir 15 gadi, bet no 2025.gada būs - 20 gadi. Situācijā, kad persona nav izpildījusi vienu no likumā “Par valsts pensijām” paredzēto nosacījumu vecuma pensijas piešķiršanai, t.i., Latvijas apdrošināšanas stāžs nav pietiekams, pensiju nosaka aprēķinātajā apmērā, nepiemērojot minimālās vecuma pensijas noteikšanas nosacījumus.  Noteikumu projekts paredz:  1) noteikt minimālās vecuma pensijas aprēķina bāzi 80,00 *euro* apmērā, personām ar invaliditāti kopš bērnības - 122,69 *euro* apmērā;  2) minimālās vecuma pensijas apmēru noteikt, ņemot vērā minimālās vecuma pensijas aprēķina bāzi, kurai, atkarībā no personas apdrošināšanas stāža, par kuru piešķirta (pārrēķināta) Latvijas Republikas vecuma pensija, piemēro tādus pašus koeficientus kā noteikumos Nr.924, un, ņemot vērā minimālo apdrošināšanas stāžu, kas nepieciešams vecuma pensijas piešķiršanai:  1,1 - ja apdrošināšanas stāžs ir no 15 gadiem līdz 20 gadiem;  1,3 - ja apdrošināšanas stāžs ir no 21 gada līdz 30 gadiem;  1,5 - ja apdrošināšanas stāžs ir no 31 gada līdz 40 gadiem;  1,7 - ja apdrošināšanas stāžs ir 41 gads un vairāk gadu;  3) ja tiesības uz vecuma pensiju iegūtas, summējot apdrošināšanas periodus, saskaņā ar regulu Nr. 883/2004 vai līgumiem sociālās drošības jomā, tad vecuma pensijas apmēru nosaka, nepiemērojot minimālās vecuma pensijas noteikšanas nosacījumus;  4) minimālās vecuma pensijas apmēru nosaka pensijas piešķiršanas (pārrēķināšanas) dienā, kā arī, pārskatot minimālās vecuma pensijas aprēķina bāzi. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra (turpmāk – VSAA). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām vecuma pensiju piešķir minimālajā apmērā, kā arī tās personas, kurām piešķirtā vecuma pensija nesasniedz jaunos, noteiktos minimālās vecuma pensijas apmērus.  Saskaņā ar VSAA datiem 2019.gada III ceturksnī vecuma pensiju saņēmēji bija 449 tūkst., vidējais pensijas apmērs (ar piemaksu pie pensijas par apdrošināšanas stāžu līdz 1995.gada 31.decembrim) bija 353,69 *euro* mēnesī, bet vidējais apdrošināšanas stāžs bija 38 gadi. 2019.gada III ceturksnī minimālās vecuma pensijas tika piešķirtas 543 personām. Šo pensiju vidējais apmērs bija 77,20 *euro* mēnesī, bet vidējais apdrošināšanas stāžs - 21 gads. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina sabiedrības pienākumus, kā arī veicamās darbības. Noteikumu projekta ietvaros tiks pārskatītas tās vecuma pensijas, kas nesasniedz jaunos, noteiktos minimālās vecuma pensijas apmērus atbilstoši personas apdrošināšanas stāžam Latvijā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekta ietekme uz valsts budžetu ietverta likumprojekta “Grozījums likumā “Par valsts pensijām”” anotācijā (Nr.433/Lp13, iesniegts Saeimā 2020.gada valsts budžeta likumprojektu paketē, pieņemts otrajā lasījumā 14.11.2019.). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par noteikumu projektu Labklājības ministrijas mājas lapā internetā, lūdzot sniegt priekšlikumus līdz 2019.gada 31.oktobrim, kā arī Ministru kabineta mājas lapā internetā, lūdzot sniegt priekšlikumus līdz 2019.gada 6.novembrim.  Labklājības ministrija un VSAA veiks sabiedrības informēšanu par izmaiņām minimālās vecuma pensijas apmēra noteikšanā. |
| 2. | Sabiedrības līdzdalība projekta izstrādē | Sabiedrības priekšlikumi nav saņemti. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc noteikumu spēkā stāšanās to īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R.Petraviča

15.11.2019 9:05

1479

D.Kudiņa, 67021678

[Daiga.Kudina@lm.gov.lv](mailto:Daiga.Kudina@lm.gov.lv)